Paul van Zeeland

Paul Guillaume, van Zeeland bizkondea (Soignies, 1893ko azaroaren 11 - Brusela, 1973ko irailaren 22a) belgikar politikaria izan zen. Belgikako lehen ministroa izan zen 1935etik 1937ra.

Zuzenbide irakaslea izan zen, eta, ondoren, Lovainako Unibertsitate Katolikok Ekonomia Zientzien Institutuko zuzendaria. 1935eko martxoan katoliko, liberal eta sozialisten arteko koalizio gobernu bateko lehen ministro izendatu zuten. Krisi ekonomikoari aurre egin zion, monetaren debaluazioaren eta aurrekontu-neurri hedatzaileen bidez.

1936ko udaberrian dimititu zuen, Rexismoak sustatutako asalduraren ondorioz, baina lehen ministro izaten jarraitu zuen maiatzeko hauteskundeen ondoren. Gutxieneko soldatari, ordaindutako sei opor-eguni eta astean gehienez 40 orduko lan-ordutegiari buruzko akordioekin konpondu zituen langileen grebak. Rexistak gerra-legearekin zapaldu zituen, langabeziaren aurkako neurriak hartu zituen eta neutraltasun politikara itzuli zen. 1937ko udaberrian dimititu zuen, Léon Degrellek Belgikako Banku Nazionaletik dirua jasotzea leporatu ondoren.

1939an Errefuxiatuei Laguntzeko Batzordea zuzendu zuen Londresen, eta 1946an Ekonomia Lankidetzako Europako Liga sortu zuen. Gerra amaitu ondoren, Kanpo Arazoetako ministro izan zen 1949 eta 1954 artean.

Kanpo estekak 

Valoniarrak
Belgikako lehen ministroak
Belgikako abokatuak
Belgikako katolikoak